da da da da da da sv da da da da da da da da da da da da da da da da da en en
Jonas "man of te match" I tæt kamp mod Ishøj - Svanholm Cricketklub
Tirsdag d. 20. juli 2021 kl. 15:46 af Henrik Pfaff
Der var topkamp på Svanholm Park Lørdag. Hvis vi skulle være med i kampen om DM kunne vi ikke tåle flere nederlag. Vi tabte udekampen i Ishøj og har tabt til KB, men de øvrige tophold har slået hinanden.
Ishøj vandt lodtrækningen og gik til gærdet. Vore kastere, især brødrene Mads og Jonas Henriksen, Toqeer Ahmed og senere Hamid Shah var i den grad ovenpå, så Ishøj efter 21 overe stod med 45 point for 5 gærder.
Men afløsningskasterne kunne holde samme pres, så en sjettegærdestand producerede 110 point, inden Jonas brød igennem i sit andet spell.
Ishøj endte med 186 - en ganske pæn total på en alt for langhåret bane.
Hamid Shah cuttede i hænderne på point ved totalen 17, Saud Muir ude ved 42, Mads Henriksen ben for på tredje bold og så hed det 43/3 i 13. over. Ikke nogen ønskesituation, da Ishøjs samere kastede tæt.
Mads ude ben for
Men Jonas var der endnu og vores keeper Abdul Hashmi havde en af sine mest oplagte dage. Han satte lidt skub i butikken og også Jonas kom godt i gang. Hashmi faldt ved 131 i 33 over efter 42 på 63 bolde. Zishan Shah kastede sig ud i et selvmorderløb ved totalen 168, kort før Jonas var ude med ben for (78 på 118 bolde) og så var det op til Musa Mahmood og Toby Adams at score de manglende 21 point i købet af de sidste 8 overe.
Der her kunne skaffe ham på den Kongelige ballet
Jonas med et løftet drive
Smukt drive af Wahab
Dårlig ide dor den nygifte Wahab at standse bolden med underlivet
Forgæves appel på Wahab
Som resultat af afvisningen: Ishøj spillerne i 'klammeri' i sær med dommer Kofoed
Jonas ude ben for - ser sandsynlig ud !
På trods af sin unge alder gik Musa (21 point) upåvirket til opgaven og vi passerede i tredjesidste over for tabet af 6 gærder.
En flot kamp i alle spillets discipliner af Jonas Henriksen, hvis omhu i den grad var nødvendig, da vores normalt sikreste kort Hamid Shah ikke leverede ved gærdet.
En vigtig gevinst, der forhåbentlig kan følges op den kommende lørdag hjemme mod Albertlund.